**Միշել Ալբեր Ռու** (ֆր.՝ Michel Roux Jr, հայտնի է որպես **Միշել Ռու կրտսեր**, մայիսի 23, 1960(1960-05-23), Քենթ, Անգլիա, Միացյալ Թագավորություն), ֆրանսիական ծագմամբ բրիտանացի շեֆ խոհարար, ռեստորանատեր և Ռու հայտնի ընտանիքի ներկայացուցիչ։

Կենսագրություն
--------------

Ռուն ծնվել է Կենտ կոմսության Պեմբուրի գյուղում՝ հայտնի ռեստորանատեր Ալբեր Ռու ընտանիքում։ Մանկությունից նա մասնակից է դարձել ընտանեկան գործին։ 1979-1980 թվականներին աշխատել է *Le Gavroche* ռեստորանում՝ իր հոր ղեկավարությամբ։ Դրանից հետո՝ 1980-1982 թվականներին, վերապատրաստվել է Միոննեում (Ռոն Ալպեր, Ֆրանսիայի Լիոն քաղաքի մոտ) գտնվող Ալեն Շապելի հոթել-ռեստորանում։ 1982-1983 թվականներին՝ Վալերի Ժիսկար դ'Էստենի և Ֆրանսուա Միտտերանի օրոք, զինվորական ծառայության է անցել Ելիսեյան պալատում։

Ծառայությունն ավարտելուց հետո երկու ամիս աշխատել է Սեն-Մանդեի Ժերար Մոտի դելիկատեսների հաստատությունում, իսկ հետո ևս երկու ամիս՝ Վիկտոր Հյուգոյի անվան փողոցում գտնվող Լամարտինի մսի խանութում։ 1983 թվականին՝ Լոնդոն վերադառնալուց հետո, Միշել Ռուն *Finlay Robertson*-ում սովորել է հաշվապահական հաշվառում։ Այնուհետև Պիեր Կոֆմանի *La Tante Claire* ռեստորանում աշխատել է շեֆ խոհարար, իսկ 1983 թվականի հոկտեմբերից դեկտեմբեր՝ Հոնկոնգի *Mandarin Oriental* հոթելում։ 1985-1990 թվականներին Միշել Ռուն աշխատել է Ռու եղբայրների *Le Gavroche* և *The Waterside Inn* ռեստորաններում։ 1993 թվականին նրա հայրը՝ Ալբեր Ռուն, հեռացել է գործերից։ Այդ ժամանակից մինչև հիմա Միշել Ռու կրտսերը գլխավորում է *Le Gavroche* ռեստորանը։ 2003 թվականից Միշել Ռուն *Walbrook club*-ի և *Compass Group*-ի խորհրդատուն է։ Միևնույն ժամանակ Միշել Ռու կրտսերը գրել է մի քանի գիրք խոհարարական արվեստի մասին։ *Gourmand World Cookbook Awards*-ը նրա «Սննդի և գինու համապատասխանություն» գիրքը իր թեմատիկայով ճանաչել է լավագույնը։ Ռուն հեռուստատեսությունում հաճախ հանդես է գալիս որպես խոհարարական փորձագետ։

Գրքեր
-----

* *Le Gavroche Cookbook* (2001), London: W&N (Orion), ISBN 978-0-304-35573-0
* *The Marathon Chef: Food for Getting Fit* (2003), London: W&N (Orion), ISBN 978-0-297-84309-2
* *Le Gavroche Cookbook: Ten Recipes from One of the World’s Great Restaurants* (2005), London: Phoenix, ISBN 978-0-297-84392-4
* *Matching Food And Wine: Classic And Not So Classic Combinations* (2005), London: W&N (Orion), ISBN 978-0-297-84379-5
* *Michel Roux: A Life In The Kitchen* (2009), London: W&N (Orion), ISBN 978-0-297-84482-2
* *Cooking with The Master Chef: Food For Your Family & Friends* (2010), London: W&N (Orion), ISBN 978-0-297-86309-0

Ծանոթագրություններ
------------------

1. ↑  «Michel Roux Jr». relaischateaux.com. Արխիվացված է օրիգինալից 2009 թ․ ապրիլի 9-ին. Վերցված է 2001 թ․ հունվարի 13-ին.
2. 1 2  «Biography : Chef Michel Roux Jr». Hub UK. Արխիվացված է օրիգինալից 2020 թ․ նոյեմբերի 15-ին. Վերցված է 2008 թ․ օգոստոսի 28-ին.
3. ↑  Amanda Mosle Freidman (2007 թ․ սեպտեմբերի 24). «Michel Roux Jr. keeps tradition alive at Le Gavroche». Nation's Restaurant News. Վերցված է 2008 թ․ օգոստոսի 28-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · MusicBrainz |
|  |
| Չափորոշչային վերահսկողություն | ISNI: 0000000395707748 · NTA: 229864775 · VIAF: 290468276 · WorldCat VIAF: 290468276 |

 |